Eva Truuverk: kasutame aastavahetust unistamiseks ja läheme tulevikule vastu täis uut tegutsemistahet!
Head Rohetiigri sõbrad! Aasta 2021 on olnud tegus ja sündmusterohke. Tänan kogu südamest kõiki kaasteelisi. Meie kõigi suuremate ja väiksemate sammude tõttu on keskkonna-vaade nüüdseks olemas pea kõiki eluvaldkondi puudutavates aruteludes.
Mida siis Rohetiigris lõppeval aastal tegime?
- Oleme äsja valmis saanud energia teekaardi, mille kohta saad lähemalt lugeda siin.
- Rohetiiger koos Eestimaa Looduse Fondiga korraldas Eesti esimese kliimateemalise rahvakogu Ida-Virumaa noortega, mille tulemusel sündinud 26 ettepanekut anti edasi ka õiglase ülemineku kava eest vastutavale riigihalduse ministrile Jaak Aabile.
- Käisime Glasgows COP26 kliimakonverentsil Eesti delegatsiooni liikmetena, kus saime palju uusi kontakte ning mõttekaaslastega kliima teemal arutleda.
- Aastaga on Rohetiigri esindusorganisatsiooniga liitunud üle 60 ettevõtte ja organisatsiooni.
- Käivitasime Rohetiigri akadeemia II lennu.
- Panustame valitsust nõustavas rohepöörde ekspertkomisjonis.
- Ja veel palju palju põnevaid projekte ja sündmusi.
Aga praegu on käes aastavahetuse aeg. Tiigriaasta koputab uksele – see on parim hetk unistamiseks ja plaanide sättimiseks. Ja miks mitte unistada suurelt! Näiteks mõelda välja, kuidas Eesti saaks olla maailma rohepöörde Silicon Valley või milline näeb välja Eduka Eesti arengulugu? Ideedest ja mõtetest saavad teod aga alles siis kui neid jagada. Seda saab teha Äripäeva Eduka Eesti arvamuslugude konkursil ja loomulikult rohetiigritega meie endi kanalites.
Soovin, et aastal 2022 saaksid meie unistustest plaanid ja plaanidest teod!
Rohetiiger kõneleb
Peatselt saabuva uue aasta saabumise puhul jagame viiteid kasulikele koolitustele ja positiivsetele uudistele. Siin on mõned viited inspireerivatele materjalidele, millega keskkonnahuvilisel tasub tutvust teha. Värskelt ilmunud raamat Pehme linn käsitleb kaasaja suurimaid väljakutseid – kuidas tagada ja parandada kvaliteetse elukeskkonna kaudu inimeste elukvaliteeti kesk tihenevat linna, kliimamuutusi ja digitaliseerunud ühiskonnakorraldust. Raamat on justkui jätk, laiendus […]
President Alar Karis kohtus 16. detsembril Narvas Ida-Virumaa noortega, kes on võtnud südameasjaks seista kliimasõbralikuma maakonna eest. President Alar Karis kohtus Narvas Ida-Virumaa noortega, kes on võtnud südameasjaks seista kliimasõbralikuma maakonna eest. Kohtumisel osalenud noorte seas oli nii neid, kes osalesid Eestimaa Looduse Fondi ja Rohetiigri eestveetud Ida-Viru noorte kliimakogus, aga ka maakonna kliimasaadikuid. Presidenti huvitas, […]
Kõige värskema Rohetiigri esindusorganisatsiooni liikmed on Telia, Eesti Metsameister OÜ ning Schneider Electric. Küsisime neilt, mis ajendas Rohetiigriga liituma. Elo Võrk, Telia Eesti toetustegevuste juht “Telia missiooniks on panustada ühiskonna arengusse, et Eesti oleks parem paik nii elamiseks kui töötamiseks. Vastutustundlik äritegevus on meile väga oluline ning selle raames oleme enesele ja kõigile oma töötajatele […]